
	I SKYRIUS
INFORMACIJA APIE VEIKLĄ ATASKAITINIU LAIKOTARPIU

	1. Veiklos tikslai:

	1.1.siekti visų diskriminacijos formų moterims panaikinimo, įskaitant visišką smurto prieš moteris visuomenėje ir šeimoje įveikimą;

	1.2. rūpintis, kad moterų teisės būtų pripažįstamos ir įtvirtinamos kaip visuotinės ir nedalomos žmogaus teisės, 

	1.3. vykdyti konsultacinę patariamąją veiklą ir bendradarbiauti su kitomis institucijomis  ir organizacijomis, siekiančiomis panašių tikslų.

	

	2. Uždaviniai:

	2.1. Tęsti SKPC funkcijų vykdymą ir specializuotos kompleksinės pagalbos smurtą ir prievartą patiriantiems asmenims teikimą.

	2.2.Vykdyti advokaciją moterų žmogaus teisių įtvirtinimo srityje. Teikti ekspertinę nuomonę moterų žmogaus teisių tema.

	2.3. Kelti kvalifikaciją ir tobulinti konsultavimo įgūdžius. 

	2.4. Dalyvauti Vilniaus miesto savivaldybės Žmogaus teisių komisijos veikloje, Moterų ir vyrų lygių galimybių darbo grupėje. 

	2.5. Dalyvauti Lygių galimybių tyrėjų tinklo prie LR SADM veikloje.

	2.6 Dalyvauti platformos European Network on Gender and Violence veikloje

	2.7. Surengti kasmetinę konferenciją Moterų žmogaus teisės Lietuvoje 2025, skirtą 16 aktyvizmo dienų prieš smurtą prieš moteris. 

	2.8. Dalyvauti tarptautinėse  konferencijose  - European Network on Gender and Violence metinėje konferencijoje Vienoje, Austrija, European Conference on Domestic violence Barselonoje, Ispanija, Institute on Violence, Abuse and Trauma Tarptautinėje konferencijoje San Diege, JAV. 

	2.9. Vykdyti moterų pilietinių organizacijų tinklinio bendradarbiavimo skatinimą ir koordinavimą

	2.10. Perduoti kitoms Lietuvos nevyriausybinėms organizacijoms gerąją pasaulio praktiką moterų žmogaus teisių gynimo ir įtvirtinimo srityje, sukauptą dalyvaujant tarptautiniame moterų judėjime.

	2.11. Vykdyti visuomenės narių sąmoningumo ugdymą, prevencinę veiklą, siekiant nulinės tolerancijos smurtui prieš moteris, įskaitant smurtą prieš moteris šeimoje.

	2.12. Siekti profesinių grupių, su kuriomis pirmiausia susiduria smurtą ir prievartą patiriančios moterys, sensitizacijos žmogaus teisių srityje, kelti jų kvalifikaciją ir ugdyti gebėjimus teikti klientui draugišką ir savalaikę profesionalią apsaugą ir pagalbą.

	2.13. Vykdyti kampaniją Stabdykime smurtą prieš moteris! Ratifikuokime Stambulo konvenciją!

	2.14. Vykdyti nuoseklią lėšų pritraukimo kampaniją.

	

	3. Siekiant veiklos tikslų atlikti darbai:

	3.1. Nepaisant jau septintus metus VMN neskiriamo valstybės finansavimo pagrindinei organizacijos veiklai vykdyti VMN ir toliau vykdo Vilniaus miesto specializuotos kompleksinės pagalbos centro funkcijas – teikia specializuotą kompleksinę pagalbą net tik Vilniaus mieste, bet ir visoje šalyje. 

Trys asociacijos narės – Lilija Henrika Vasiliauskė, dr. Zuzana Vasiliauskaitė ir Evelina Dirmotaitė – turi pripažintą tarptautinio eksperto statusą. Jos yra parengusios ir išleidusios metodinius leidinius tiek lietuvių, tiek anglų kalbomis, skirtus žmogaus teisių temoms. 

Socialinės apsaugos ir darbo ministerijai aplaidžiai žiūrint į savo pareigą užtikrinti valstybės garantuojamos, nemokamos specializuotos kompleksinės pagalbos vienodą prieinamumą visoje Lietuvoje, įskaitant Vilniaus miestą, kuris sudaro penktadalį Lietuvos, negaunant finansavimo organizacija stokoja tiek finansinių, tiek žmogiškųjų išteklių. 

2025 metais iš viso pagalba suteikta 75 smurtą ir prievartą patyrusioms moterims (146 konsultacijos), daugiausia Vilniaus miesto gyventojoms, įskaitant specializuoto psichologo (23 konsultacijos) ir specializuotas teisininko (27) konsultacijas. 2025 m. su mumis bendradarbiavo ir teikė antrinę teisinę pagalbą, įskaitant teismo dokumentų rengimą ir atstovavimą bylose, 2 licencijuotos advokatės.  Specializuotas psichologines konsultacijas teikė licencijuota  klinikinė psichologė.


	3.2  2025 m. sausio 31 dieną Lietuvos Respublikos Seime įvyko asociacijos Vilniaus Moterų namai atstovių susitikimas su Seimo Laikinosios moterų parlamentinės grupės vadove Agne Bilotaite. Susitikimas įvyko Seimo narės kvietimu, formuojant šios Parlamentinės grupės darbotvarkę naujai prasidėjusiai kadencijai. 
2025 m. vasario 7 d. įvyko dar vienas susitikimas su Seimo Laikinosios moterų parlamentinės grupės vadove Agne Bilotaite. Susitikime dalyvavo buvusi parlamentarė Rasa Melnikienė, ženkliai prisidėjusi prie Moterų ir vyrų lygių galimybių įstatymo parengimo (1998). Susitikimo metu buvo pasidalinta patirtimi, priimant moterims svarbius įstatymus. 
2025 m. vasario 11d. tęsiant patariamąją konsultacinę veiklą, įvyko susitikimas su Rita Grigaliene, Socialinės apsaugos ir darbo ministerijos (SADM) viceministre, kuruojančia jos puikiai išmanomą sritį. Pažymėtina, kad R. Grigalienė kaip teisininkė aktyviai dalyvavo NVO Tauragės moters užimtumo ir informacijos centro, vykdančio SKPC funkcijas, veikloje. 
2025 m. kovo 10 d. Tarptautinės moterų solidarumo dienos minėjimas – moterų NVO susitikimas su Socialinės apsaugos ir darbo ministerija, lyčių lygybės ministerija, ministre Inga Ruginiene ir viceministre Rita Grigaliene. Iškeltas Vilniaus miesto SKPC finansavimo klausimas. 

2025 m. kovo 27 d. dalyvavome Lietuvos Seimo kontrolierių įstaigos vadovės dr. Erikos Leonaitės inicijuotoje konsultacijoje su Specializuotos kompleksinės pagalbos centrų (SKPC) atstovais. Buvo aptarti iššūkiai, su kuriais susiduria SKPC teikdami ekspertinį vertinimą. Pasisakėme specializuotos pagalbos teikimo, SKPC konsultantų ir jų klientų teisių apsaugos ir santykio su kitomis kompetentingomis organizacijomis harmonizavimo, klausimais.

2025 m. balandžio 4 d. dalyvavome Moterų parlamentinės grupės vadovė Agnės Bilotaitės inicijuotose konsultacijose su moterų pilietinėmis organizacijomis Lietuvos moterų bendruomenei aktualiais klausimais. 
2025 m. balandžio 11 d. Vilniaus Moterų namų atstovė, tarptautinė ekspertė moterų teisių gynimo srityje dr. Zuzana Vasiliauskaitė kartu su Europos parlamento nariu prof. Dainiu Žalimu ir politikos ir religijos sociologe dr. Gražina Bielousova dalyvavo diskusijoje apie karo Ukrainoje patirtis. 
2025 m. balandžio 24 d. VMN atstovės dalyvavo konferencijoje „Duomenimis grįsti sprendimai, siekiant lyčių lygybės“, kuri vyko Lietuvos Respublikos Seime. Diskusijų metu pabrėžėme moterų NVO galios stiprinimo svarba geopolitinių iššūkių akivaizdoje.  
2025 m. balandžio 30 d. dalyvavome LRS ŽTK inicijuotos parlamentinės kontrolės klausymuose. Parlamentinė kontrolė inicijuota  VMN ir LRS ŽTK bendradarbiaujant su MTVŽT surengtos 2024 m. gruodžio 2 d. tarptautinės konferencijos Karo trauma ir moterų žmogaus teisių apsauga: Moterų žmogaus teisės Lietuvoje 2025 rezoliucijos pagrindu. Susitikimo tema – Vaiko teisių apsaugos pagrindų įstatymo tobulinimas,  siekiant,  kad sistemos veikimas būtų labiau draugiškas moterims ir vaikams smurto artimoje aplinkoje atvejais.  
Posėdžio nuoroda: 
https://www.youtube.com/live/okMnDYqIK7A?si=ZMlZp6F1wP_pLzVg
2025 m. gegužės 23d. tarptautinio projekto nariams - italų, lenkų delegacijai pristatėme VMN  veiklą, įstatymdavystės iniciatyvas, Vilniaus SKPC  darbą ir Lietuvos politiką ir praktikas smurto prieš moteris įveikimo srityje. Įvyko gyva diskusija, svečiai aukštai įvertino Lietuvos apsaugos ir pagalbos modelį, siekiant įveikti smurtą prieš moteris visuomenėje ir šeimoje. 
2025 m. spalio 8 d. Seimo Teisės ir teisėtvarkos komiteto kvietimu Asociacija Vilniaus Moterų namai prezidentė Lilija Henrika Vasiliauskė Lietuvos Respublikos Seime atstovavo nevyriausybinį sektorių diskusijoje dėl apsaugos nuo smurto artimoje aplinkoje orderio instituto taikymo (parlamentinės kontrolės klausymuose). Diskusijos metu iškėlėme smurtautojų nebaudžiamumo problemą kaip laukiančią sprendimo  ir ši mūsų pozicija buvo palaikyta taip pat ir Komiteto narių.  Kai kurie nuotoliu prisijungę Seimo nariai pademonstravo žinių spragas valstybės politikos, lyčių lygybės bei smurto prieš moteris įveikimo  srityje, kurias turėjome progą užpildyti.  Pažymėtina, kad perkeliant ES direktyvą dėl smurto prieš moteris ir smurto artimoje aplinkoje ir siekiant efektyvios moterų žmogaus teisių apsaugos, moterų pilietinių organizacijų dalyvavimas komitetų posėdžiuose  yra labai svarbus. 

2025 lapkričio 26 dieną vykstant 16 aktyvizmo prieš smurtą prieš moteris dienų asociacijos VMN prezidentė Lilija Henrika Vasiliauskė pristatė Moterų parlamentinės grupės narėms pagrindines ES Direktyvos dėl smurto prieš moteris ir smurto artimoje aplinkoje nuostatas, įvyko produktyvi diskusija.
2025 m. gruodžio 3 d. Vilniaus miesto savivaldybėje (VMS) įvyko
produktyvi diskusija moterų žmogaus teisių apsaugos ir įtvirtinimo tema, aptariant VMS teritorijoje  veikiančių moterų pilietinių organizacijų institucinio rėmimo ateitį, įgyvendinant žmogaus teisių rėmimo programą, programos įgyvendinimo statusą bei ateities perspektyvas. 
Asociacijos Vilniaus Moterų namai kvietimu renginyje taip pat dalyvavo ir gerąją patirtimi pasidalino Vienos miesto savivaldybės Moterų departamento atstovė Ricarda Götz-Preisner.


Asociacijos Vilniaus Moterų prezidentė Lilija Henrika Vasiliauskė 2025 m. dalyvavo darbo grupių veikloje:
Darbo grupėje prie LR SADM,  skirtoje 2024 m. gegužės 14 d. Europos Parlamento ir Tarybos direktyvai (ES) 2024/1385 dėl kovos su smurtu prieš moteris ir smurtu artimoje aplinkoje perkelti į nacionalinę teisę 
Darbo grupėje prie RL SADM, skirtoje Apsaugos nuo smurto artimoje aplinkoje įstatymo naujai redakcijai parengti veikloje. 
Darbo grupėje prie LR SADM, skirtoje Moterų ir vyrų lygių galimybių veiksmų planui parengti. Buvo teikti pasiūlymai, įtraukti į rengiamą dokumentą. 

Asociacija VMN, vykdanti MTVŽT Sekretoriato funkcijas, parengė ir išplatino šiuos raštus:
2025 03 20 Ministro pirmininko patarėjai šeimos politikos ir lygių teisių klausimais „Dėl Socialinės sutelkties plėtros programos vertinimo“;
2025 04  15 Socialinės apsaugos ir darbo ministerijai „Pasiūlymai Moterų ir vyrų lygių galimybių 2026–2028 metų veiksmų planui“;
2025-05-12 LRS Žmogaus teisių komiteto pirmininkui „Dėl parlamentinės kontrolės ginant ir įtvirtinant moterų žmogaus teises iniciavimo, dėl moterų ir vaikų žmogaus teisių supriešinimo Vaiko teisių apsaugos pagrindų įstatyme pašalinimo“;
2025-08-11 Socialinės apsaugos ir darbo ministerijai „Dėl SKPC akreditavimą, finansavimą ir veiklą reglamentuojančių teisės aktų“;
2025 09 06 Vilniaus miesto savivaldybei  „Dėl žmogaus teisių apsaugos ir įtvirtinimo Vilniaus miesto savivaldybėje. Dėl Vilniaus miesto savivaldybės žmogaus teisių komisijos sprendimų įgyvendinimo“
2025 09 07 Ministrei pirmininkei ir SADM „Dėl specializuotos kompleksinės pagalbos sistemos gelbėjimo


	3.3 2025 m. VMN surengė 4 mokomuosius seminarus, skirtus sustiprinti VMN konsultantų, darbuotojų ir savanorių, kompetencijas; taip pat buvo vykdomos supervizijos VMN darbuotojams ir savanoriams, teikiantiems specializuotą pagalbą smurtą ir prievartą patiriantiems asmenims. 

2025 m. gruodžio 12-15 d. buvo  surengta išvažiuojamoji stovykla – seminaras, skirta kvalifikacijos ugdymui ir perdegimo sindromo prevencijai Nidoje.


	3.3 VMN narė Vilija Gucevičiūtė kaip tikroji narė dalyvavo Vilniaus miesto savivaldybės (VMS) Žmogaus teisių komisijos (ŽTK) veikloje, prezidentė Lilija Henrika Vasiliauskė ir kitos VMN narės svečio teisėmis, atstovaudamos moterų žmogaus teisių apsaugos ir įtvirtinimo bei smurto prieš moteris įveikimo problematiką, dalyvavo posėdžiuose, teikė pasiūlymus Komisijai. 

Vykdėme aktyvią advokaciją dėl VMS Žmogaus teisių rėmimo programos parengimo ir finansavimo 2025 m. 

	3.5.VMN narės – Lilija Henrika Vasiliauskė ir dr. Zuzana Vasiliauskaitė antrą kadenciją yra Lygių galimybių tyrėjų tinklo prie LR SADM narės, bendradarbiauja ir palaiko ryšius su kitomis tinklo narėmis.  Dėl ne nuo mūsų priklausančių priežasčių 2025 m. SADM neorganizavo nei vieno bendro šio tinklo posėdžio. 

	3.6 2024 m. VMN tapo tarptautinio tinklo European Network for Gender and Violence  narėmis. Kartu su kitomis Europos ir Pasaulio moterų teisių ekspertėmis, mokslininkėmis ir aktyvistėmis aktyviai dalyvaujame moterų žmogaus teisių advokacijos veiklose, keliame kvalifikaciją moterų žmogaus teisių bei pagalbos teikimo smurtą ir prievartą patiriančioms moterims srityje, dalyvaudamos tinklaveikoje, seminaruose bei tarptautinėse konferencijose.

Asociacija Vilniaus Moterų namai dalyvavo European Network on Gender and Violence metinėje konferencijoje Vienoje. 
Šioje metinėje konferencijoje ypatingo dėmesio sulaukė Dr. Zuzanos Vasiliauskaitės pranešimas tema: : From Trauma to Activism Posttraumatic Growth and Civic Engagement among Women Survivors of Different Forms of IPV.


	3.7 2025 m. gruodžio 1 d. asociacija Vilniaus Moterų namai kartu su Lietuvos Respublikos Seimo  Žmogaus teisių komitetu ir bendradarbiaujant su skėtine organizacija Moters teisės – visuotinės žmogaus teisės, surengė kasmetinę tarptautinę konferenciją „Moterų žmogaus teisės Lietuvoje 2025. Moterų pilietinių organizacijų padėtis, vaidmuo ir svarba geopolitinių iššūkių akivaizdoje“, skirtą paminėti 16 aktyvizmo dienų prieš smurtą prieš moteris. 
Konferenciją sveikino Europos Parlamento FEMM komiteto vicepirmininkas prof. Dr. Dainius Žalimas ir Seimo narė Jekaterina Rojaka. Diskusijas moderavo Seimo narė Jurgita Sejonienė ir VMN atstovė Dr. Zuzana Vasiliauskaitė. Šių metų konferencijoje didelį dėmesį skyrėme moterų pilietinių organizacijų padėčiai, jų vaidmeniui ir svarbai geopolitinių iššūkių akivaizdoje. Buvo pristatytos gerosios kitų šalių praktikos.
Konferencijoje perskaityti įdomūs pranešimai, vyko atvira diskusija ir buvo priimta Konferencijos rezoliucija – kaip bendras įsipareigojimas stiprinti moterų žmogaus teises ir pilietinę visuomenę.
Daugiau apie konferenciją čia:
https://youtube.com/live/KDTdUUW4ZQk


	3.8 2025 m. rugpjūčio 15 – 21 d. 3 asociacijos Vilniaus Moterų namai atstovės dalyvavo Institute on Violence, Abuse and Trauma organizuotoje Tarptautinėje konferencijoje San Diego, JAV.  Pasisėmėme įkvėpimo kovoti su Lietuvai gręsiančia Orbanizacija. Manome, kad mūsų kolegos JAV rodo nuostabią asmeninę ir institucinę drąsą kur kas mažiau palankiomis aplinkybėmis, kai kasdien prarandami demokratiniai institutai, nutraukiamas finansavimas visuomeninei žiniasklaidai, švietimo įstaigoms, NVO sektoriui ir t.t.Konferencijoje dalyvavo VMN prezidentė Lilija Henrika Vasiliauskė, narės Kristina Astravaitė ir dr. Zuzana Vasiliauskaitė, kuri perskaitė pranešimą From Silence to Action? How Civic Engagement Is Linked with (Not) Seeking Help from Intimate Partner Violence. 
2025 m. rugsėjo 3 – 8 d. 3 asociacijos Vilniaus Moterų namai atstovės dalyvavo aukšto lygio mokslinėje konferencijoje European Conference on Domestic violence Barselonoje. Konferencijoje dalyvavo VMN prezidentė Lilija Henrika Vasiliauskė, narės Evelina Dirmotaitė ir dr. Zuzana Vasiliauskaitė, kuri pristatė du stendinius pranešimus: Exploring Post-Traumatic Growth: Theoretical Perspectives on Civic Engagement Among Women Survivors of Intimate Partner Violence ir From Trauma to Action: Unpacking the Link Between Intimate Partner Violence and Women's Civic Engagement. 
2025 m. rugsėjo 15 – 20 d. 3 asociacijos Vilniaus Moterų namai dalyvavo European Network on Gender and Violence metinėje konferencijoje Vienoje. ENGV tinklo konferencija suburia aukšto lygio mokslininkus, tyrėjus ir aktyvistus iš moterų žmogaus teisių ir smurto prieš moteris įveikimo sričių. Konferencijoje dalyvavo VMN prezidentė Lilija Henrika Vasiliauskė, narės Nida Vildžiūnaitė ir dr. Zuzana Vasiliauskaitė. Šioje metinėje konferencijoje ypatingo dėmesio sulaukė Dr. Zuzanos Vasiliauskaitės pranešimas tema: FROM TRAUMA TO ACTIVISM. POSTTRAUMATIC GROWTH AND CIVIC ENGAGEMENT AMONG WOMEN SURVIVORS OF DIFFERENT FORMS OF IPV. Pranešimo metu ji dalinosi savo tyrimų rezultatais analizuojant kaip skirtingų smurto prieš moteris formų patirtis siejasi su moterų pilietiniu įsitraukimu per įvairias potrauminio augimo patirtis.

	3.9 2025 m. VMN vykdė asociacijos Moters teisės – visuotinės žmogaus teisės sekretoriato funkcijas, buvo organizuojami reguliarūs susitikimai, iš viso 11 nuotolinių susitikimų ir 1 kontaktinis susitikimas Vilniuje. Skėtinė organizacija jungia 6 organizacijas - asociaciją Vilniaus Moterų namai, Labdaros ir paramos fondą „FRIDA“, Kėdainių rajono Moterų krizių centrą, Šiaulių žmogiškųjų išteklių stebėsenos ir plėtros biurą, VŠĮ Mediapressa, Šiaurės Lietuvos kolegija. 
Bendradarbiaujant su skėtine organizacija Moters teisės – visuotinės žmogaus teisės, surengė kasmetinę tarptautinę konferenciją „Moterų žmogaus teisės Lietuvoje 2025. Moterų pilietinių organizacijų padėtis, vaidmuo ir svarba geopolitinių iššūkių akivaizdoje“, skirta paminėti 16 aktyvizmo dienų prieš smurtą prieš moteris. 

Sekretoriato teikimu skėtinės organizacijos narės 2025 m. kovo 6 d.  pasirašė peticiją „Žemaitė nepagirtų“, raginančią Seimą ratifikuoti Stambulo konvenciją. 


	3.10 Informacija,  gaunama dalyvaujant tarptautinių platformų veikloje bei tarptautinėse konferencijose buvo reguliariai buvo perduodama kitoms nevyriausybinėms organizacijoms Lietuvoje. Vyko kas mėnesinės nuotolinės sąšaukos su skėtinės organizacijos asociacijos Moters teisės – visuotinės žmogaus teisės narėmis, taip pat SKPC funkcijas vykdančioms NVO, SADM organizuojamų nuotolinių susitikimų metu. 

2025 m. asociacijos Vilniaus Moterų namų atstovės reguliariai dalyvavo Atviros Lietuvos fondo kasmėnesiniuose renginiuose „Democracy Drinks“. Šie renginiai tapo puikia platforma užmegzti naujas partnerystes, dalintis patirtimi ir diskutuoti apie žmogaus teisių svarbą bei demokratijos stiprinimą.  Dalyvavome teminėse diskusijose ir dalinomės ekspertinėmis žiniomis su renginio dalyviais.

	3.11 VMN narės aktyviai vykdė visuomenės narių sąmoningumo ugdymą, prevencinę veiklą, siekiant nulinės tolerancijos smurtui prieš moteris, įskaitant smurtą prieš moteris šeimoje.
2025 m. rugpjūčio 8 d. Europos teisės psichologų asociacijos metinėje konferencijoje, dr. Zuzana Vasiliauskaitė skaitė pranešimą tema „TECHNOLOGY-FACILITATED INTIMATE PARTNER VIOLENCE AND INSTITUTIONAL RESPONSES: IMPLICATIONS FOR POSTTRAUMATIC GROWTH“. Pranešime buvo pristatyta tai, kaip ir kokios Apsaugos nuo smurto artimoje aplinkoje įstatymą įgyvendinančių institucijų (policijos, Specializuotos kompleksinės pagalbos centrų (SKPC) ir Vaiko teisių apsaugos ir įvaikinimo tarnybos (VTAS)) reakcijos į moterų, patyrusių technologijų pagalba vykdomą smurtą (TF-IPV), susijusios su potrauminiu augimu.
2025 m. balandžio 25 d. Dr. Zuzana Vasiliauskaitė Lietuvos psichologų kongrese skaitė pranešimą „Teorinis smurtą patyrusių moterų pilietinio įsitraukimo modelis“. Tai svarbi ir vis dar nepakankamai ištirta tema, kurioje nagrinėjama, kaip smurtą patyrusios moterys ne tik įveikia traumą, bet ir įsitraukia į pilietinę veiklą bei inicijuoja realius pokyčius.

VMN atstovės parengė ir publikavo šiuos straipsnius:
· dr. Zuzana Vasiliauskaitė. Kodėl dar nevėlu 2027 m. pavadinti Lietuvą kūrusių̨ moterų̨ metais
https://www.lrt.lt/naujienos/pozicija/679/2628135/zuzana-vasiliauskaite-kodel-dar-nevelu-2027-m-pavadinti-lietuva-kurusiu-moteru-metais


VMN narių interviu žiniasklaidai:
·  „Vilniaus moterų teisių gynėja: Latvijos parlamento sprendimas atšaukti Stambulo konvenciją – hibridinė ataka“ Lilija Henrika Vasiliauskė dalijasi mintimis apie Latvijos parlamento sprendimą.
https://www.jarmo.net/2025/10/lietuvos-moteru-teisiu-gyneja-tai.html?fbclid=IwY2xjawRUSvBleHRuA2FlbQIxMQBzcnRjBmFwcF9pZBAyMjIwMzkxNzg4MjAwODkyAAEeP4jvFWJSETT_s2oM6eoJggpFSvATCWVzyaA5SlydgbQkWd4hBDs0qP6FLCg_aem_oo52PRycaGWYHz2bj-YhDQ

„Ribologija“ bendraįkūrėja Reda Jureliavičiūte ir Vilniaus Moterų namų vadovė Lilija Henrika Vasiliauske“(https://www.lrt.lt/radioteka/irasas/2000568053/seksualinio-smurto-porose-daznai-neatpazista-mano-kad-tai-santykiu-dalis)

LRT radijo laidoje Draugystė Veža, skirtoje Tarptautinės moterų solidarumo dienos progai, dr. Zuzana Vasiliauskaitė kalbėjo tema “Gėlės kovo 8-ąją – tradicija ar prieštaravimas lygioms teisėms? Ką manote jūs? Apie lyčių lygybę ir moterų teises, tiek Lietuvoje, tiek kariaujančioje Ukrainoje. Ir, kodėl tai ypatingai svarbu.” https://www.lrt.lt/radioteka/irasas/2000396475/tarptautines-moteru-solidarumo-dienos-istorija-ar-verta-sieti-su-sovietmecio-palikimu?time_start=11 

2025 m. VMN įgyvendino LR SADM remiamą projektą “Lyčių demokratijos stiprinimas teikiant institucinį rėmimą pilietinei moterų organizacijai asociacijai Vilniaus Moterų namai”.

 2025 m. VMN kartu su partneriais „LPF Atgaivos sala“ ir  Motinystę globojančių iniciatyvų sąjunga, rengė ir teikė paraišką Atviros Lietuvos fondo konkursui VEIKIAM – „Advokacijos kampanija gerinant sveikatos sistemos atsaką į su lytimi susijusį smurtą“ 

2025 m. VMN rengė ir teikė paraišką LR SADM projektų konkursui kartu su Visagine veikiančia organizacija „Atgaivos sala“ – „LPF „Atgaivos sala“ ir partnerių institucinių gebėjimų stiprinimas advokacijos  bei smurto artimoje aplinkoje prevencijos srityje“. 

	[bookmark: _Hlk188265504]3.12  2025 m. VMN pasirinko ir praktiką atliko 11 Vilniaus Universiteto psichologijos bakalauro studijų studenčių. Praktikantės buvo supažindintos su VMN veikla,  specializuotos kompleksinės pagalbos, kaip moterims pagalbos moterims modeliu, paremtu feminizmo  teorija ir praktika, tai p at traumos psichologijos ir žiniomis apie traumą grįsto konsultavimo pagrindais. Praktikos tikslas – stebėti organizacijos veiklą ir pagal galimybes joje dalyvauti. Praktikantėms buvo sudaryta galimybė dalyvauti kovo aštuntosios – Tarptautinės moterų solidarumo dienos minėjimui skirtose eitynėse ir mitinge Rotušės aikštėje. 

2025 m. vasario 13 d. įvyko susitikimas Vilniaus miesto savivaldybėje su vicemeru Vytautu Mitalu, kuruojančiu švietimo sritį,  ir komanda. Pristatytos rekomendacijas „Lyčių lygybė ir nediskriminavimas mokymo ir ugdymo procese. Rekomendacijos švietimo srities darbuotojams“

Nuoroda į metodines rekomendacijas „Lyčių lygybė ir nediskriminavimas mokymo ir ugdymo procese. Rekomendacijos švietimo srities darbuotojams“: https://www.vmotnam.lt/.../2023/08/SSD-metotines-2023.pdf


2025 m. kovo 31 d. Nacionalinės švietimo agentūros užsakymu surengėme nuotolinį seminarą vadovėlių autoriams, leidėjams ir švietimo srities darbuotojams „Lyčių lygybė ir nediskriminavimas mokymo ir ugdymo procese“.
Seminaro metu aptarėme lyčių lygybės istorinį ir politinį kontekstą, leidžiantį lengviau suprasti lyčių lygybės svarbą bei poveikį mokinių gerovei, pačių švietimo srities darbuotojų gerovei ir visai visuomenei apskritai. Seminaro dalyviai buvo supažindinti su praktinėmis rekomendacijomis kaip organizuoti darbą klasėje, siekiant vienodo merginų ir vaikinų įsitraukimo ir dalyvavimo. 

2025 m. gegužės 23 d. Vilniaus miesto savivaldybėje įvyko vicemero Vytauto Mitalo organizuotas renginys, skirtas lyčių lygybės ir nediskriminavimo temoms švietimo ir ugdymo procese aptarti. Renginio metu asociacijos Vilniaus Moterų namai atstovės Lilija Henrika Vasiliauskė ir Dr. Zuzana Vasiliauskaitė pristatė VMN įgyvendintą SADM finansuota projektą „Įvardinti. Atpažinti. Keisti. Švietimo srities darbuotojų kompetencijų kėlimas lyčių lygybės srityje“. V. Mitalo iniciatyva buvo sukviesti Vilniaus mokyklų vadovai. 
Vyko diskusija „Lyčių lygybė ir nediskriminavimas mokyklose: kaip mokymo turinys ir mokytojų požiūris gali keisti situaciją?“ 

	3.13.  2025 m. kovo 6 d.  VMN pasirašė peticiją „Žemaitė nepagirtų“, raginančią Seimą ratifikuoti Stambulo konvenciją.

VMN, kaip MTVŽT sekretoriato, teikimu, peticiją palaikė skėtinės organizacijos narės.


	3.14.  Parengtas Asociacijos Vilniaus Moterų namai paramos telkimo planas 2025 m.
Parengti rėmimo paketai įmonėms, pasiūlymai išsiųsti verslo įstaigoms su pasiūlymu tapti pagrindiniu rėmėju ar rėmėjais Seime organizuojamai tarptautinei kasmetinei konferencijai – Moterų žmogaus teisės Lietuvoje 2025.
Sukurta ir pildoma VMN rėmėjų duomenų bazė, kurią sudaro apie 400 gavėjų, kuri nuolat pildoma.
Paramos telkimas buvo vykdomas šiais kanalais: Facebook - vieši įrašai su informacija apie 1,2% paramą ir įrašai apie paramos rinkimą Paypal mokėjimo platformoje Instagram-sukurta nauja paskira, joje dalintasi apie VMN veiklą, 1,2% paramos informacija. Žinutėmis prašyta 20 nuomonės formuotojų pasidalinti įrašu apie paramos rinkimą. Linkedin - parašyta 20 Lietuvos įmonių vadovų ir paramos fondų turėtojų su prašymu pasidalinti informacija su darbuotojais ir prašymu pretenduoti į įmonės finansinę paramą, jeigu tokią turi. Linkedin tinkle gauti tolimesni atsakymai ir kontaktai iš Telia ir Palink vadovių, duotais kontaktais atsiliepta ir bendrauta dėl paramos ir mokymų personalui.
Paruošti vizualai ir šablonai socialinėms medijoms. 
Sukurtas naujienlaiškis, kuriuo pasidalinta su Lietuvos įmonių kontaktais.
Parengti ir išplatinti kvietimai sveikatos priežiūros, Socialinės paramos skyrių komandoms, socialiniams darbuotojams, psichikos sveikatos centrų komandoms Lietuvoje dalyvauti Vilniaus Moterų namų organizuojamuose mokymuose.
VMI duomenimis apskaičiuota GPM dalies parama Vilniaus Moterų namams kasmet gaunama, o pastaraisiais metais ženkliai išaugo. 

	

	II SKYRIUS
INFORMACIJA APIE PLANUOJAMĄ VEIKLĄ ATEINANČIAIS FINANSINIAIS METAIS

	4. Veiklos tikslai:

	4.1.siekti visų diskriminacijos formų moterims panaikinimo, įskaitant visišką smurto prieš moteris visuomenėje ir šeimoje įveikimą;

	4.2. rūpintis, kad moterų teisės būtų pripažįstamos ir įtvirtinamos kaip visuotinės ir nedalomos žmogaus teisės, 

	4.3. vykdyti konsultacinę patariamąją veiklą ir bendradarbiauti su kitomis organizacijomis ir institucijomis, siekiančiomis panašių tikslų

	

	5. Uždaviniai:

	5.1. Tęsti SKPC funkcijų vykdymą ir specializuotos kompleksinės pagalbos smurtą ir prievartą patiriantiems asmenims teikimą.

	5.2.Vykdyti advokaciją moterų žmogaus teisių įtvirtinimo srityje. Teikti ekspertinę nuomonę moterų žmogaus teisių tema.

	5.3. Inicijuoti ir vykdyti informacines kampanijas bei dalyvauti su tuo susijusiuose kitų organizacijų iniciatyvose, įskaitant tarptautines kampanijas prieš smurtą prieš moteris 

	5.4 Kelti kvalifikaciją ir tobulinti konsultavimo įgūdžius. 

	5.5 Dalyvavimas tarptautiniame moterų judėjime. 

	5.6 Vykdyti moterų pilietinių organizacijų tinklinio bendradarbiavimo skatinimą ir koordinavimą.

	5.7 Vykdyti visuomenės narių sąmoningumo ugdymą, prevencinę veiklą, siekiant nulinės tolerancijos smurtui prieš moteris, įskaitant seksualinį smurtą ir smurtą prieš moteris šeimoje.

	5.8 Siekti profesinių grupių, su kuriomis pirmiausia susiduria smurtą ir prievartą patiriančios moterys, sensitizacijos žmogaus teisių srityje, remiantis ekspertinėmis žiniomis kelti jų kvalifikaciją ir ugdyti gebėjimus teikti klientui draugišką ir savalaikę profesionalią apsaugą ir pagalbą.

	

	6. Siekiant veiklos tikslų planuojami atlikti darbai:

	6.1. Suteikti specializuotą kompleksinę pagalbą, atitinkančią nukentėjusių nuo smurto artimoje aplinkoje asmenų poreikius ir teisėtus lūkesčius, visiems besikreipiantiems.

	6.2. Siekti Stambulo konvencijos ratifikavimo informuojant visuomenę apie jos turinį, tikslus bei reikalingumą Lietuvai; 

Dalyvauti kitų organizacijų iniciatyvose ir jas remti.

	6.3. Dalyvavimas Vilniaus miesto savivaldybės Žmogaus teisių komisijos veikloje, Moterų ir vyrų lygių galimybių darbo grupėje;

Ekspertinės nuomonės teikimas įvairiais moterų teisių apsaugos ir įtvirtinimo klausimais žiniasklaidai, dalyvaujant konferencijose, dalyvaujant Lygių galimybių tyrėjų tinklo prie LR SADM veikloje.

	6.4 Mokymai, supervizijos, perdegimo sindromo prevencijai skirti renginiai SKPC konsultantams ir savanoriams.

	6.5 Dalyvavimas platformos European Network on Gender and Violence veikloje.

Aktyvus įsitraukimas į tarptautinės kampanijos „16 aktyvizmo dienų prieš smurtą prieš moteris“ vykdymą.


	6.6 Vykdyti skėtinės organizacijos asociacijos Moters teisės – visuotinės žmogaus teisės sekretoriato funkcijas, organizuoti reguliarius narių susitikimus.

	6.7 Rengti kasmetinę konferenciją Moterų žmogaus teisės Lietuvoje 2026

	6.8 Vykdyti profesinių grupių mokymus moterų žmogaus teisių apsaugos ir įtvirtinimo temomis. 

Toliau bendradarbiauti su Lietuvos universitetais, leidžiant jų studentėms atlikti profesinę praktiką VMN. 

	III SKYRIUS
INFORMACIJA APIE NARIUS

	7. Informacija apie narius:

	7.1.
	Narių skaičius finansinių metų pabaigoje, vnt. 
	8 fiziniai asmenys.

	7.2.
	Narių skaičius praėjusių finansinių metų pabaigoje, vnt. 
	8 fiziniai asmenys.


	7.3.
	Asociacijos, kuri yra nevyriausybinė organizacija, vienijamų juridinių asmenų skaičius, vnt.
	

	7.4.
	Kita informacija apie asociacijos, kuri yra nevyriausybinė organizacija, vienijamus juridinius asmenis:

	
	Juridinio asmens pavadinimas
	Juridinio asmens teisinė forma
	Juridinio asmens kodas
	Valstybė, kurioje registruotas juridinis asmuo

	7.4.1.
	
	
	
	

	7.4.2.
	
	
	
	

	7.4.3.

Prezidentė
[image: ]


image1.emf

